Държавен вестник, бр. 14, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  14
10. Отказът на кандидат от участие в изслуш­
ването не спира процедурата по отношение на 
другите кандидати за председател на Комисията 
за финансов надзор. Отказът на кандидат за 
заместник- председател, ръководещ управление 
в Комисията за финансов надзор, прекратява 
процедурата по избор по отношение на съот­
ветната длъжност.
V. Избор на председател на Комисията за 
финансов надзор и на заместник-председате­
ли, ръководещи съответните управления в 
Комисията за финансов надзор, от Народното 
събрание
1. Заседанието се излъчва в реално време 
в интернет чрез интернет страницата на На­
родното събрание. С решение на Народното 
събрание на заседанието присъстват предло­
жените кандидати.
2. Народното събрание изслушва в резюме 
внесения доклад на Комисията по бюджет и 
финанси.
3. Всеки кандидат за председател на Ко­
мисията за финансов надзор се представя от 
вносителя, а всеки кандидат за заместник-пред­
седател – от председателя на Комисията за 
финансов надзор – до две минути.
4. Провеждат се разисквания по кандидату­
рите по реда на Правилника за организацията 
и дейността на Народното събрание.
5. Гласуването е явно чрез компютризира­
ната система за гласуване.
6. Ако има няколко кандидати за председа­
тел, гласуването се извършва по азбучен ред 
на собствените имена на кандидатите, освен 
ако Народното събрание реши друго.
7. За избран се смята кандидатът, получил 
повече от половината от гласовете на присъст­
ващите народни представители. Ако няколко 
кандидати са получили повече от половина­
та от гласовете на присъстващите народни 
представители, избран е кандидатът, получил 
най-много гласове „за“.
8. Когато никой от кандидатите не получи 
необходимите гласове, се провежда повторно 
гласуване, в което участват до двама кандидати 
за съответната длъжност, получили най-много 
гласове „за“.
9. Ако и при повторното гласуване никой 
от кандидатите не получи необходимите гла­
сове, Народното събрание приема решение 
за откриване на нова процедура за избор на 
председател на Комисията за финансов надзор.
10. За избран се смята кандидат за замест­
ник-председател, ръководещ съответно управле­
ние в Комисията за финансов надзор, получил 
повече от половината от гласовете на присъст­
ващите народни представители. Ако кандидат 
не получи необходимите гласове, Народното 
събрание приема решение за откриване на нова 
процедура за избор за съответната длъжност.
VI. Задължение за деклариране на несъв­
местимост по чл. 49, ал. 1, т. 1 и на промяна 
в декларираните обстоятелства по чл. 49, 
ал. 1, т. 3 от Закона за противодействие на 
корупцията
1. След приключване на процедурата за избор 
по реда на раздел V избраният председател, 
съответно заместник-председател, ръководещ 
управление в Комисията за финансов надзор, 
подава декларация за несъвместимост по чл. 49, 
ал. 1, т. 1 от Закона за противодействие на 
корупцията във връзка с чл. 4, ал. 3, т. 2 – 7 
и ал. 4 от Закона за Комисията за финансов 
надзор по образец съгласно приложение № 4 
към решението.
2. При промяна в декларираните обстоя­
телства в декларацията по т. 1 председателят, 
съответно заместник-председателят, ръководещ 
управление в Комисията за финансов надзор, 
подава декларация по чл. 49, ал. 1, т. 3 от Закона 
за противодействие на корупцията по образец 
съгласно приложение № 5 към решението.
Решението е прието от 51-вото Народно съб­
рание на 13 февруари 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
Приложение № 1 
към решението
Д Е К Л А Р А Ц И Я
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
съм съгласен/на да бъда предложен/а за 
длъжността ............................................................
Декларатор: ....................
Приложение № 2 
към решението
Д Е К Л А Р А Ц И Я
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
съм български гражданин и нямам друго 
гражданство.
Декларатор: ....................
Приложение № 3 
към решението
Д Е К Л А Р А Ц И Я
Долуподписаният/ата .................................,
ЕГН ……………, л. к. № …………..., изд. на …...…………
от МВР ...............................................................,
ДЕКЛАРИРАМ, ЧЕ:
съм съгласен/на да ми бъде извършена 
предварителна проверка за установяване на 
принадлежност към органите по чл. 1 от За­
кона за достъп и разкриване на документите и 
за обявяване на принадлежност на български 
граждани към Държавна сигурност и разузнава­
телните служби на Българската народна армия.  
Декларатор: ....................